डीआर टीबी अस्पताल खुलने का रास्ता साफ
जेएएच के सामने स्थित पीएचओटीसी में बनने वाले ड्रग रजिस्टेंट (डीआर) टीबी अस्पताल के खुलने का रास्ता साफ हो गया है। आयुक्त स्वास्थ्य सेवाएं के लिखित आदेश आने के बाद जिला क्षय अधिकारी ने सिविल सर्जन से टीबी अस्पताल के लिए स्टाफ मांगा है।
टीबी के मरीजों को बेहतर इलाज मिल सके, इसके लिए शासन पीएचअोटीसी में डीआर टीबी अस्पताल खोलना चाहता है। इसके लिए पूरी तैयारियां भी हो गई हैं। हाल ही में राज्य टीबी अधिकारी डॉ. अतुल ने निरीक्षण किया था। उन्होंने 25 दिसंबर तक अस्पताल को चालू करने के निर्देश दिए थे। इस अस्पताल के लिए सिविल सर्जन ने यह कहते हुए स्टाफ देने से मना कर दिया था कि टीबी अस्पताल खोलने का लिखित में कोई आदेश नहीं है। इसके बाद जिला क्षय अधिकारी डॉ. मनीष शर्मा ने आयुक्त स्वास्थ्य सेवाएं पंकज अग्रवाल से इस मामले में चर्चा की। आयुक्त ने डीआर टीबी अस्पताल खोलने के आदेश जारी कर दिए। बुधवार को यह आदेश आने के बाद डॉ. मनीष शर्मा ने टीबी अस्पताल का स्टाफ सिविल सर्जन से मांगा है। डॉ. मनीष शर्मा ने बताया इस अस्पताल के लिए आयुक्त ने डॉ. सीमा जायसवाल को नियुक्त करने के आदेश जारी कर दिए हैं। जनवरी माह में यह अस्पताल चालू कर दिया जाएगा।
सिविल सर्जन से मांगा स्टाफ
hin_Deva hin_Deva hin_Deva hin_Deva